### Beslutningstema

Det skal besluttes om forslag til Lokalplan nr. 197-110 Boligområde ved [adresse] i Bredebro skal sendes i 4 ugers høring.

### Sagsfremstilling

Forslag til Lokalplan nr. 197-110 er udarbejdet for at muliggøre etablering af seniorboliger i Bredebro.

Lokalplanområdet er beliggende i byzone langs med Langagervej op mod [adresse] boligområde og omfatter ca. 1,1 ha, som består af dele af matrikel nr. 982, ejerlav Bredebro, Brede. Området fremstår i dag som en grønt område mellem [adresse] og parcelhusbebyggelsen på [adresse]. Der foreligger et ønske om at udvikle lokalplanområdet med seniorboliger med et tilknyttet fælleshus og grønne fri- og opholdsarealer.

Nærværende lokalplan er udarbejdet med henblik på at sikre Bredebros fremtidige udvikling. Hermed udlægges lokalplanområdet til boligformål, som vil være med til at styrke og fuldende bystrukturen samt at sikre at der er mulighed for at etablere et attraktiv seniorboligområde.

Lokalplanforslaget er vurderet i overensstemmelse med den gældende kommuneplanramme, hvorfor kommuneplantillæg ikke er nødvendigt. Det er vurderet, at en høringsperiode på 4 uger er tilstrækkeligt, da lokalplanforslaget er i overensstemmelse med gældende kommuneplan. Med lokalplanforslaget følger en screeningafgørelse som konkluderer, at lokalplanforslaget ikke er vvm-pligtig.

### Lovgrundlag

Planloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | forslag til Lokalplan nr. 197-110 sendes i 4 ugers høring, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.

Ziggy Østergaard deltog ikke i mødet.